stanford-oval/wikipedia huggingface dataset:
Rathbuninluolasalamanteri

| Rathbuninluolasalamanteri |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Pyrstösammakot Caudata
Alalahko::  Salamanterimaiset Salamandroidea
Heimo::  Keuhkottomat salamanterit Plethodontidae
Alaheimo::  Hemidactyliinae
Suku::  Eurycea
Laji::  rathbuni
Kaksiosainen nimi
 Eurycea rathbuni  (Stejneger, 1896) 
Synonyymit
 Typhlomolge rathbuni Stejneger, 1896 
Katso myös
   Rathbuninluolasalamanteri Wikispeciesissä   Rathbuninluolasalamanteri Commonsissa 
Infobox OKNimi-testi OKIUCN-testi OK: 
Rathbuninluolasalamanteri eli kaivosalamanteri (Eurycea rathbuni) on keuhkottomien salamantereiden heimoon kuuluva sammakkoeläinlaji. Se elää luolissa ja kaivoissa ja on täysin sopeutunut vesielämään.
Rathbuninluolasalamanterilla on litteä, pitkänomainen pää ja kuono sekä neljä pitkää, hoikkaa raajaa. Sen sisäelimet ja veri kuultavat ihon läpi antaen sille vaaleanpunaisen värin. Eläin on neoteeninen, joten sen verenpunaiset ulkokidukset säilyvät läpi elämän. Sen silmät ovat surkastuneet, ja niiden kohdalla on kaksi mustaa pilkkua. Aikuiset rathbuninluolasalamanterit kasvavat noin 8–14 senttimetrin pituisiksi.
Rathbuninluolasalamanteria tavataan vain yhdessä osassa Edwardsin pohjavesialuetta Haysin piirikunnassa Texasissa. Populaation koosta ei ole tietoa, mutta IUCN luokittelee lajin äärimmäisen uhanalaiseksi. Eläin on erityisen herkkä veden laadun muutoksille. Lisäksi sitä uhkaa pohjaveden pinnan aleneminen, kun pohjavettä otetaan lisääntyvän asutuksen ja teollisuuden käyttöön. Haysin piirikunta kuuluu Yhdysvaltojen nopeiten kasvaviin piirikuntiin, ja sen väkiluku on kaksinkertaistunut vuoden 2000 jälkeen. Ilmastonmuutoksen lisäämä kuivuus saattaa heikentää pohjavesitilannetta entisestään.
Rathbuninluolasalamanterin elintavoista ei tiedetä paljoa. Se saattaa syödä kotiloita, katkarapuja, katkoja ja hyönteisten toukkia. Lajin luontaisia lisääntymistapoja ei tunneta, mutta laji on lisääntynyt vankeudessa.
Aiheesta muualla

AmphibiaWeb: Eurycea rathbuni (englanniksi)
ITIS: Eurycea rathbuni (englanniksi)
RAC-ralli 1978

|  RAC-ralli 1978 |
| --- | --- |
 11. osakilpailu 11 osakilpailusta kaudella 1978. 
Ajankohta:  19.–23. marraskuuta 1978
Pituus:  76 erikoiskoetta, 692,03 km


Palkintokoroke
Voittaja:   Hannu Mikkola    Arne Hertz  (Eaton Yale)
Toinen:   Björn Waldegård    Hans Thorszelius  (Eaton Yale)
Kolmas:   Russell Brookes    Derek Tucker  (Andrews Heat for Hire)
RAC-ralli 1978 (viralliselta nimeltään 34. Lombard RAC Rally) oli rallin maailmanmestaruussarjan kilpailu kaudella 1978. Kilpailu järjestettiin 19.–23. marraskuuta 1978 Birminghamissa. Kilpailu oli kauden viimeinen ja erikoiskokeiden yhteispituus oli 692,03 kilometriä (suunniteltu pituus oli 715,37 kilometriä).
Henri Toivonen ajoi kilpailussa yhdeksänneksi siitä huolimatta, että autoon vaihdettiin vaihdelaatikko neljästi. Tämän tuloksen myötä hän sai tarjouksen ajaa Britannian rallisarjassa.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Hannu Mikkola |  Arne Hertz | Ford Escort RS1800 | 8:47.23 | 0.0 |  |
| 2. |  Björn Waldegård |  Hans Thorszelius | Ford Escort RS1800 | 8:52.41 | +5.18 |  |
| 3. |  Russell Brookes |  Derek Tucker | Ford Escort RS1800 | 8:58.55 | +11.32 |  |
| 4. |  Tony Pond |  Fred Gallagher | Triumph TR7 V8 | 9:03.09 | +15.46 |  |
| 5. |  Anders Kulläng |  Bruno Berglund | Opel Kadett GT/E | 9:13.48 | +26.25 |  |
| 6. |  Walter Röhrl |  Christian Geistdörfer | Fiat 131 Abarth | 9:17.47 | +30.24 |  |
| 7. |  John Taylor |  Phil Short | Ford Escort RS1800 | 9:19.20 | +31.57 |  |
| 8. |  Andy Dawson |  Terry Harryman | Datsun 160J | 9:20.51 | +33.28 |  |
| 9. |  Henri Toivonen |  Juhani Korhonen | Chrysler Sunbeam | 9:27.23 | +40.00 |  |
| 10. |  Bror Danielsson |  Bob de Jong | Opel Kadett GT/E | 9:31.52 | +44.29 |  |
Lähde:
Pekka Ylä-Anttila

Pekka Ylä-Anttila (s. 2. toukokuuta 1948) on suomalainen taloustieteilijä ja elinkeinoelämän vaikuttaja. Hän on ollut ETLAssa tutkimusjohtajana ja Etlatiedon toimitusjohtajana. Koulutukseltaan Ylä-Anttila on taloustieteen lisensiaatti. Ylä-Anttila on arvostellut tuotekehityksen tuen suuntaamista SHOKeille eli strategisen huippuosaamisen keskittymille.
RAC-ralli 1979

|  RAC-ralli 1979 |
| --- | --- |
 11. osakilpailu 12 osakilpailusta kaudella 1979. 
Ajankohta:  18.–21. marraskuuta 1979
Pituus:  59 erikoiskoetta, 661,48 km


Palkintokoroke
Voittaja:   Hannu Mikkola    Arne Hertz  (Ford Motor Co)
Toinen:   Russell Brookes    Paul White  (Andrews Heat for Hire)
Kolmas:   Timo Salonen    Stuart Pegg  (Team Datsun Europe)
RAC-ralli 1979 (viralliselta nimeltään 35. Lombard RAC Rally) oli rallin maailmanmestaruussarjan kilpailu kaudella 1979. Kilpailu järjestettiin 18.–21. marraskuuta 1979 Chesterissä. Kilpailu oli kauden toiseksi viimeinen ja erikoiskokeiden yhteispituus oli 661,48 kilometriä.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Hannu Mikkola |  Arne Hertz | Ford Escort RS1800 | 8:03.38 | 0.0 |  |
| 2. |  Russell Brookes |  Paul White | Ford Escort RS1800 | 8:14.07 | +10.29 |  |
| 3. |  Timo Salonen |  Stuart Pegg | Datsun 160J | 8:16.22 | +12.44 |  |
| 4. |  Ari Vatanen |  David Richards | Ford Escort RS1800 | 8:19.53 | +16.15 |  |
| 5. |  Markku Alén |  Ilkka Kivimäki | Lancia Stratos HF | 8:20.23 | +16.45 |  |
| 6. |  John Taylor |  Phil Short | Ford Escort RS1800 | 8:24.01 | +20.23 |  |
| 7. |  Pentti Airikkala |  Risto Virtanen | Vauxhall Chevette 2300 HS | 8:25.57 | +22.19 |  |
| 8. |  Walter Röhrl |  Christian Geistdörfer | Fiat 131 Abarth | 8:26.37 | +22.59 |  |
| 9. |  Björn Waldegård |  Hans Thorszelius | Ford Escort RS1800 | 8:29.12 | +25.34 |  |
| 10. |  Greg Carr |  Fred Gocentas | Ford Escort RS1800 | 8:30.31 | +26.53 |  |
Lähde:
Pelaaja

Pelaaja voi tarkoittaa seuraavia:
Videopelaaja, henkilö joka pelaa videopelejä
Pelaaja (joukkueurheilu), henkilö joka pelaa urheilujoukkueessa
Rahapelaaja, rahapelien pelaaja
Uhkapelaaja, uhkapelien pelaaja
Pelaaja (lehti), videopeleihin erikoistunut aikakauslehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pelaaja”, voi hakea sivunnimihaulla, laajalla sivunnimihaulla tai tekstihaulla.
Pelaaminen

Pelaaminen tarkoittaa pelien pelaamista:
Lautapelin pelaamista, eli laudan päällä pelattavan pelin pelaamista
Videopelin pelaamista, eli visuaalisen palautteen antavan elektronisen pelin pelaamista
Roolipelin pelaamista, eli pelaajat omaksuvat kuvitteellisia rooleja
Uhkapelin pelaamista, eli rahan voittamisen vuoksi pelaamista
Pel Maoudé

| Pel Maoudé |
| --- | --- |
 Pel Maoudé
 Koordinaatit: 14°5′13″N, 3°16′15″W 
Valtio:  Mali
Alue:  Moptin alue
Piiri:  Koron piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  283,85 km²
Väkiluku (2009):  13 700
Infobox OKVirheellinen NIMI-arvo: 
Pel Maoudé on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 25 kilometriä Korosta länteen. Kunnassa on 13 700 asukasta (vuonna 2009).
Pel Maoudén kunnan pinta-ala on 283,85 neliökilometriä. Se rajoittuu pohjoisessa Koron piirin Koporokendié Nân, idässä Koron, etelässä Dougouténé I:n ja Dougouténé II:n sekä lännessä Bankassin piirin Bankassin kuntiin. Seutu kuuluu Sahelin vyöhykkeeseen. Pysyviä vesistöjä tai metsiä ei ole.
Kuntaan kuuluu yhdeksän kylää ja 20 pikkukylää. Asukkaat ovat etupäässä dogoneja. Vähemmistönä on fulbeja ja moseja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maapähkinä, lehmänpapu, fonio, teehibiskus ja seesami. Kotieläimiä ovat naudat, vuohet, lampaat, siat, aasit, hevoset ja siipikarja. Lisäksi harjoitetaan käsityöammatteja ja kaupankäyntiä. Pel Maoudéssa ja Baragongoléssa pidetään viikoittaiset markkinat.
Kunnan läpi kulkee Moptin, Bandiagaran, Bankassin, Koron ja Burkina Fason rajan välinen maantie. Palveluihin kuuluvat kolme alakoulua, yläkoulu ja yksityinen klinikka.
Regis Philbin

Regis Philbin
Regis Francis Xavier Philbin (25. elokuuta 1931 – 24. heinäkuuta 2020) oli yhdysvaltalainen televisiojuontaja. Hänet tunnetaan muun muassa Live with Regis and Kelly -show’sta, jota hän juonsi vuodesta 1983.
Philbin juonsi Yhdysvaltain Haluatko miljonääriksi? -ohjelmaa vuosina 1999–2002, 2004 ja 2009. Lisäksi hän juonsi America's Got Talentin ensimmäisen tuotantokauden.
Philbin voitti Emmy-palkintoja sekä sai tähden Hollywood Walk of Famelle (2003) ja sai nimensä Guinnessin ennätysten kirjaan eniten aikaa televisiokameran edessä viettäneenä ihmisenä.
Philbin kuoli 88-vuotiaana 24. heinäkuuta 2020.
Aiheesta muualla

Regis Philbin Internet Movie Databasessa. (englanniksi)
Putkisuuhuulikko

| Putkisuuhuulikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Huulikot Odacidae
Suku::  Siphonognathus
Laji::  argyrophanes
Kaksiosainen nimi
 Siphonognathus argyrophanes  Richardson, 1858 
Katso myös
   Putkisuuhuulikko Wikispeciesissä   Putkisuuhuulikko Commonsissa 
Infobox OKVirheellinen NIMI-arvoIUCN-testi OK: 
Putkisuuhuulikko (Siphonognathus argyrophanes) on huulikkoihin kuuluva kalalaji. Lajia tavataan Australian rannikolta.
Koko ja ulkonäkö

Putkisuuhuulikko voi suurimmillaan kasvaa 40–45 cm pitkäksi. Kala on ruumiinmuodoltaan erittäin pitkänomainen ja hoikka ja suuosat ovat huomiota herättävän pitkät. Putkisuuhuulikko muistuttaa ulkonäöltään enemmän kornettikaloja tai trumpettikaloja kuin muita heimonsa lajeja. Lajilla ei ole vatsaeviä, selkä- ja pyrstöevät ovat pitkät ja peräevä lyhyt. Väritykseltään putkisuuhuulikko on selästään vihreä ja vatsastaan vaalea tai punertava. Kyljen poikki kulkee tumma juova.
Levinneisyys ja elintavat

Putkisuuhuulikon levinneisyysalue ulottuu Australian etelärannikolla Perthistä Bassinsalmelle. Se elää alle 40 metrin syvyydessä useimmiten Posidonia-suvun meriheinien joukossa. Putkisuuhuulikon ravintoa ovat selkärangattomia eläimet, joita se pyydystää kasveilta tai pohjasta.
Parkers Corner

Perunafarmi Parkers Cornerissa.
Parkers Corner on kaupunki Shire of Baw Bawissa Victoriassa Australiassa. Parkers Cornerissa asuu vain 12 asukasta.
Raimondas Žutautas

| Henkilötiedot |
| --- | --- | --- |
Koko nimi: Raimondas Žutautas
Syntymäaika: 4. syyskuuta 1972 (ikä 52)
Syntymäpaikka: Klaipėda, Liettuan SNT, Neuvostoliitto
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1992–1994 1994 1995 1995–1996 1996–1999 1999–2003 2003–2005 |  ROMAR Mažeikiai  FK Banga Gargždai  FK Atlantas  FK Inkaras Kaunas  FK Alania Vladikavkaz  Maccabi Haifa  Panathinaikos | 38 (3) 10 (6) 7 (2) 26 (6) 71 (2) 86 (6) 21 (2) |
Maajoukkue
| 1995–2004 |  Liettuan maajoukkue | 40 (1) |
Valmennusura
2010–2011:  Liettuan maajoukkue
 Seurajoukkueuran tilastot kattavat vain kansalliset sarjat.
Raimondas Žutautas (s. 4. syyskuuta 1972) on liettualainen jalkapallovalmentaja ja entinen puolustava keskikenttäpelaaja.
Ura pelaajana

Žutautas aloitti peliuransa Neuvostoliiton romahdettua Liettuan pääsarjassa ROMAR Mažeikiaissa. Hän voitti seuran kanssa maan mestaruuden 1994. Mestaruuskauden jälkeen Žutautas siirtyi FK Banga Gargždaihin ja pelasi tämän jälkeen Liettuassa vielä kahdessa muussa seurassa, kunnes suuntasi Venäjän kentille FK Alania Vladikavkaziin 1996. Debyyttikaudellaan hän pääsi juhlimaan seuran paidassa mestaruushopeaa.
Kolmen Alaniassa vietetyn kauden jälkeen Žutautas siirtyi Israelin pääsarjaan Maccabi Haifaan. Hän edusti seuraa neljä kautta ja juhli maan mestaruutta kahdesti. Vuonna 2003 hän siirtyi Panathinaikosiin, jossa pelasi kaksi kautta onnistumatta murtautumaan avauskokoonpanoon. Hän lopetti uransa Panathinaikosissa 2005.
Liettuan maajoukkueessa Žutautas esiintyi vuosina 1995–2004 kaikkiaan 40 A-maaottelussa.
Ura pelaajana > Meriitit pelaajana

Liettuan mestaruus: 1994
Israelin mestaruus (2): 2001, 2002
Kreikan mestaruus: 2004
Kreikan cup: 2004
Ura valmentajana

Helmikuussa 2010 Žutautas nimettiin Liettuan maajoukkueen uudeksi päävalmentajaksi.  37-vuotiaana hänestä tuli Liettuan nuorin maajoukkueen päävalmentaja. Hänen johdollaan maa lähtee EM2012-karsintoihin, joissa se pelaa samassa lohkossa Espanjan, Tšekin, Skotlannin ja Liechtensteinin kanssa. Liettuan karsinnat eivät kuitenkaan sujuneet järin hyvin ja se voitti vain yhden karsintaottelun. Žutautas erosi tehtävästään karsintojen päätyttyä lokakuussa 2011.
Qatarin maantiede

| Qatarin maantiede |
| --- | --- |
 Qatarin topografinen kartta.
Maanosa:  Aasia
Naapurimaat:  Saudi-Arabia
Koordinaatit:  25.30°N, 51.15°E
Tilastot
Pinta-ala:  11 627 km²
Ennätykset
Korkein kohta:  Qurain Abu al-Baul, 103 m
Pisin joki:  ei jokia
Suurin järvi:  ei järviä
Ilmasto
Ilmasto:  subtrooppinen ja kuiva aavikkoilmasto
Qatar on maantieteeltään melko yksipuolinen valtio. Suurin osa sen pinta-alasta on lievästi kumpuilevaa aavikkoa. Qatar sijaitsee pitkänomaisella niemimaalla Persianlahden länsirannalla. Aavikosta suurin osa on kivistä hamadaa tai kalliota. Hiekkadyynejä on maan etelä- ja kaakkoisosassa, ja rannikolla on useita suolatasankoja eli sabkhoja. Qatarin ainoa rajanaapuri on Saudi-Arabia, ja lähes koko Qatarin väestö asuu kaupungeissa. Suurin kaupunki on pääkaupunki Doha.
Qatarin ilmasto on subtrooppista ja kuivaa aavikkoilmastoa. Kesäkuukausina päivän ylin lämpötila on yli 40 °C. Talvisin lämpötilat ovat matalampia, ja silloin myös tulee ainoat sateet. Sekä kasvillisuus että eläimet ovat sopeutuneet kuumiin ja kuiviin olosuhteisiin, ja lajisto on niukkaa. Aavikoilla elää vain muutamia kasveja, jotka ovat keskittyneet erityisesti erilaisiin painanteisiin, joihin sadevesi kertyy säännöllisesti. Mangorvemetsiä on pohjois- ja itärannikolla.
Sijainti, pinnanmuodot ja vesistöt

Qatar on Arabian niemimaan pitkänomainen niemimaa Persianlahden länsirannalla. Niemimaa on noin 160 kilometrin pituinen ja 80 kilometriä leveä. Sen erottaa Arabian niemimaasta Bahraininlahti. Qatarin etelärajalla on Khawr al-Udaydin sisämeri.
Qatar on suurimmaltaan osin lievästi kumpuilevaa aavikkoa. Korkeimmat kohdat ovat niemimaan länsiosassa, ja maasto on lievästi kallellaan lännestä itään. Monet läntisen ja pohjoisen Qatarin kukkulat kohoavat yli 40 metriin, ja korkein kohta on 103-metrinen Qurain Abu al-Baul. Qatarin etelä- ja kaakkoisosissa on hiekkadyynejä ja suolatasankoja eli sabkhoja.
Qatarin pinta-alasta melkein 90 prosenttia on kivistä hamadaa tai kallioita. Sabkhojen osuus on 6 prosenttia ja  hiekkadyynien 3 prosenttia sekä erilaisten painanteiden 2 prosenttia.
Qataria ympäröi meri kolmelta eri suunnalta, ja maalla on rantaviivaa noin 700 kilometriä. Yksinomainen talousvyöhyke on noin 35 000 neliökilomterin laajuinen. Rannikkovedet ovat pääosin matalia, ja pohjois- ja itäpuolella keskisyvyys on 30 metriä. Länsipuolella keskisyvyys on vain 20 metriä. Merenpohjan sedimentit ovat 45-prosenttisesti hiekkaa tai 45-prosenttisesti hiekan ja mudan sekoitusta. Lisäksi on koralliesiintymiä.
Ihmismaantiede

Qatarin valtion pinta-ala on 11 627 neliökilometriä, ja sillä on 60 kilometriä maarajaa Saudi-Arabian kanssa. Bahrainin saari sijaitsee Qatarista 40 kilometriä luoteeseen.
Qatarilla oli pitkään rajaerimielisyyksiä sekä Saudi-Arabian että Bahrainin kanssa. Qatar ja Bahrain taistelivat Hawarsaarista ja Qatarin mantereella olevasta Al-Zubarahista sekä joistakin riutoista merirajan määrittämiseksi. Kansainvälinen tuomioistuin päätti 2001 aivan Qatarin rannikolla olevien Hawarsaarten kuuluvan Bahrainille, mutta Janānsaaren sekä Al-Zubarahin kuuluvan Qatarille. Qatarin ja Saudi-Arabian välisestä rajasta oli sovittu 1965, mutta rajan tarkka määritelmä oli jätetty myöhempään ajankohtaan. Rajalinja määriteltiin 1996 kolme vuotta kestäneiden neuvotteluiden jälkeen.
Qatarin asukkaat on suurimmaksi osaksi kaupunkilaisia, ja vain alle prosentti asuu maaseudulla. Doha on maan suurin kaupunki ja taloudellinen keskus, ja siellä asuu noin puolet valtion asukkaista. Umm Sa’id on tärkein satamakaupunki ja teollisuuskeskus. Al-Rayyan on puolestaan Dohan jälkeen suurin asutuskeskus.
Ilmasto

Qatarin ilmastoa voi kuvailla subtrooppiseksi ja kuivaksi aavikkoilmastoksi, joka Köppenin ilmastoluokituksessa on BWh.
Kesäisin kesäkuulta syyskuulle Qatarin lämpötilat ovat hyvin korkeita, ja päivän korkein lämpötila on helposti yli 40 °C ja jopa 50 °C. Keväällä ja syksyllä eli toukokuussa, lokakuussa ja marraskuussa päivän keskilämpötila on 17 °C, ja talvisin on hieman tätäkin viileämpää. Talvella lämpötila voi tippua alle 5 °C:een. Persianlahden vaikutuksesta rannikolla on yleensä hieman viileämpi päivisin mutta toisaalta lämpimämpi öisin kuin sisämaassa.
Suurin osa sadannasta tulee talvisin ja usein lyhyissä rankkasateissa tai ukkosmyrskyissä. Pohjoisosien sademäärä on 30 prosenttia suurempi kuin eteläosien, ja keskimääräinen vuotuinen sadanta on 75 millimetriä.
Qatariin puhaltaa maaliskuulta elokuulle kuuma shamal-tuuli, joka voi toisinaan aiheuttaa hiekkamyrskyjä. Myrskyt ovat yleisimpiä keväisin.
Luonto > Elinympäristöt ja kasvillisuus

Suurin osa Qatarista on kuivaa ja kivistä hamada-aavikkoa, eikä siellä kasva juuri mitään. Erilaiset painanteet saattavat kerätä sen verran sadevettä, että niissä kasvaa joitain yksivuotisia kasveja ja puuvartisia kasveja. Kirppuruohoihin kuuluva Pulicaria undulata on yleinen painanteissa, joissa sadevesi viipyy hieman pidempään, mutta painanteiden yleisin laji on mehikorvakasveihin kuuluva kuivakkokasvi Tetraena qatarensis.
Suolakkokasveja esiintyy rannikoiden suolapannuissa. Ne saattaa olla jopa 80-prosenttisesti kasvillisuuden peitossa, ja monet sabkhat voivat olla yhden lajin valtaamia. Suurin osa Qatarin suolakkokasvilajeista kuuluu revonhäntäkasvien alaheimoon Chenopodioideae. Lajeista parhaiten suolaa kestää Halopeplis perfoliata.
Qatarin pohjois- ja itärannikolla esiintyy luonnollisia mangrovemetsiä paikoissa, joissa eulitoraalin kasvualusta on sopiva. Qatarin ainoa mangrovepuulaji on merimustamangrove. Qatarin hallinto pyrki 1980-luvulla istuttamaan mangrovea ympäri koko rannikkoa, mutta suurin osa kokeiluista epäonnistui sedimenttilajin tai meriveden korkean suolapitoisuuden takia. Vain muutama metsikkö koillisosassa onnistui kasvussa.
Vuonna 2012 julkaistun The Flora of Qatar -teoksen mukaan Qatarissa kasvaa noin 400 koppisiemenistä lajia. Kuiva ympäristö ei suosi sammaleita eikä saniaisia, joita kumpiakin kasvaa vain yksi laji. Qatarin ainoa sammal kuuluu nuotiosammaleisiin ja ainoa saniainen on käärmeenkielilaji Ophioglossum polyphyllum. Qatarin ainoa paljassieminen on puolestaan efedralaji Ephedra foliata, jota tavataan harvinaisena maan keskiosien painanteissa.
Luonto > Eläimistö

Qatarin maaeläimet ovat sopeutuneet kuumaan ja kuivaan ympäristöön. Maaeläimiin kuuluu 8 nisäkäs-, 242 lintu- ja 29 matelijalajia sekä yksi sammakkoeläin ja 228 selkärangatonta. Merilajeissa on 3 nisäkästä, 20 lintua, 15 matelijaa, 136 kalaa, 15 matelijaa ja 379 selkärangatonta.
Qatarin vesillä tavataan muun muassa kahta uhanalaista merikilpikonnalajia, karettikilpikonnaa ja liemikilpikonnaa. Qatarin vesillä on myös merkittäviä dugongin ja arabianmerimetson esiintymisalueita.
Luonto > Luonnonsuojelualueet

Qatarissa oli vuoden 2020 tietojen mukaan 14 suojelualuetta, jotka käsittivät yli 1 800 neliökilometriä valtion maa- ja 733 neliökilometriä merialasta. Qatarin maa-alasta 15,8 prosenttia oli suojeltu.
Al-Reemin suojelualue on luokiteltu Unescon biosfäärialueeksi. Sen pinta-ala on noin 1 150 neliökilometriä, ja se sijaitsee Qatarin luoteisosassa.
Raimond Aumann

Raimond Aumann
Raimond Aumann (s. 12. lokakuuta 1963 Augsburg, Länsi-Saksa) on saksalainen jalkapallomaalivahti. Hän voitti maailmanmestaruuden vuoden 1990 MM-kisoissa Saksan kakkosmaalivahtina.
Raimond Aumann pelasi viimeistä kautta lukuun ottamatta koko uransa Bayern Münchenissä. Hän aloitti vuonna 1982 joukkueen kakkosmaalivahtina Jean-Marie Pfaffin takana. Kaudella 1984-85 Aumann nousi ykkösmaalivahdiksi, mutta loukkaantumisen vuoksi putosi jälleen vaihtopenkille. Kun Pfaff siirtyi vuonna 1988 pois joukkueesta, tuli Aumannista jälleen Bayern Münchenin ykkösmaalivahti ja hän pysyi tolppien välissä kunnes Oliver Kahn otti torjuntavastuun. Kauden 1994-95 Aumann pelasi Turkissa Beşiktaş JK:ssa voittaen mestaruuden ja lopetti sitten uransa. Bayern Münchenissä hän voitti peräti kuusi Saksan mestaruutta.
Saksan jalkapallomaajoukkueessa Raimond Aumann pelasi vuosina 1989–1990 neljässä maaottelussa ja voitti maailmanmestaruuden vuonna 1990.
Tällä hetkellä Aumann toimii Bayern Münchenissä seuran ja kannattajien välisenä yhteyshenkilönä.
Aumannin lempinimi on Balu, joka tulee Viidakkokirjan Baloo-karhusta.
Seurat

1982-94 FC Bayern München
1994-95 Beşiktaş JK
Saavutukset

Maailmanmestaruus 1990
Euroopan Cupin hopea 1987
Saksan mestaruus 1985, 1986, 1987, 1989, 1990 ja 1994
Turkin mestaruus 1995
Saksan Cup 1984 ja 1986 (hopea 1985)
Aiheesta muualla

Fussballdaten
Saksan joukkue – Jalkapallon MM-kilpailut 1990
1 Illgner |
2 Reuter |
3 Brehme |
4 Kohler |
5 Augenthaler |
6 Buchwald |
7 Littbarski |
8 Häßler |
9 Völler |
10 Matthäus |
11 Mill |
12 Aumann |
13 Riedle |
14 Berthold |
15 Bein |
16 Steiner |
17 Möller |
18 Klinsmann |
19 Pflügler |
20 Thon |
21 Hermann |
22 Köpke |
Valmentaja Beckenbauer
Petri Kokko (jääkiekkoilija)

| Petri Kokko> Henkilötiedot |
| --- | --- |
Syntynyt: 1. helmikuuta 1975 (ikä 49) Oulu, Suomi
Kansalaisuus:   Suomi
Jääkiekkoilija
Pelipaikka:  oikea puolustaja
Maila:  vasen
Pituus:  180 cm
Paino:  85 kg
Pelaajaura
Pääsarjaura:  1993–2011
Seurat:  Kärpät (I-div)   Ilves (SM-liiga)   Kiruna IF (I-div)   SaiPa (SM-liiga)   Tingsryds AIF (Allsvenskan)   Rapperswil (NLA)   Timrå IK (Elitserien   Blues (SM-liiga)   Brynäs IF (Elitserien)   HC Karlovy Vary (ČEL)
Petri Kokko (s. 1. helmikuuta 1975 Oulu) on suomalainen ammattilaisuransa päättänyt jääkiekkoilija. Kokko on Oulun Kärppien kasvatti. Kokko pelasi urallaan ulkomailla Sveitsissä, Ruotsissa ja Tšekissä. Suomessa Kokko edusti Ilvestä, SaiPaa, Kärppiä ja Bluesia.
Pavel Melnikov

| Pavel Melnikov |
| --- | --- |
 Pavel Melnikov
Henkilötiedot
Syntynyt: 1819
Kuollut: 1883 (63–64 vuotta)
Kansalaisuus:  Venäjä
Ammatti:  kirjailija
Kirjailija
Salanimi: Andrei Petserski
Äidinkieli: venäjä
Tuotannon kieli: venäjä
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Pavel Ivanovitš Melnikov (1819–1883) oli venäläinen kirjailija. Hän käytti salanimeä Andrei Petšerski. Hänen kertomuksissaan ja laajoissa romaaneissaan ilmenee kansanelämän ja muinaisuuden syvä tuntemus. Hän tunsi hyvin Pohjois-Venäjän lahkolaisten elämää, jota hän kuvaa teoksissaan Metsissä ja Vuorilla. Lahkolaisten erikoistuntijana hän osallistui hallituksen asettamien komiteoiden töihin.
Aiheesta muualla

Kuvia tai muita tiedostoja aiheesta Pavel Melnikov Wikimedia Commonsissa